Kemi Nelson
Olukemi Nelson (an haife ta ranar 9 ga watan Fabrairun 1956). 'yar siyasan Najeriya ce kuma mai son mu'amala da jama'a.  Ita ce Babbar Darakta ta Asusun Kula da Inshorar Jama'a ta Najeriya (NSTIF).

Kuruciya da ilimi 
An haifi Nelson a birnin Legas a ranar 9 ga watan Fabrairun 1956 kuma ta halarci Makarantar Grammar Girls na Anglican, Ijebu-Ode inda tayi karatun ta na sakandare. Dangane da karatun ta na jami'a kuwa, ta halarci makarantar koyon aikin jinya a asibitin kwalejin jami’ar Ibadan inda ta cancanci zama ma’aikaciyar jinya/kula da maras lafiya da ungozoma.  Ta samu digirin MBA a fannin hada-hadar kuɗi da difloma a fannin shari’a daga Jami’ar Jihar Legas Ojo.

Ayyukan siyasa 
A cikin 1980s, Nelson ta shiga tsohuwar jam'iyyar National Republican Convention (NRC) a zamanin mulkin Janar Ibrahim Babangida. Ta kasance ‘yar takarar sanata mai wakiltar Legas ta yamma a shekarar 1992 kuma Bola Ahmed Tinubu ya kayar da ita a zaben. 

A shekarar 1998, a lokacin mulkin Janar Abacha, ta tsaya takarar Mazaɓar tarayya ta Ikeja a majalisar dokoki. A wannan karon, a matsayin memba na UNCP. Ita ce ta ci zaben amma mutuwar Janar Abacha ta yasa aka watsar da nasarar. 

A shekarar 1999 ta shiga kungiyar Alliance for Democracy (AD) sannan daga 1999 zuwa 2003 ta rike kwamishinan harkokin mata da rage radadin talauci na jihar Legas a zamanin Bola Ahmed Tinubu kuma ta rike mukamin shugabar mata na reshen jihar Legas. Jam’iyyar All Progressives Congress (APC) kuma daga baya ta zama shugabar matan Kudu maso Yamma a karkashin jam'iyyar APC. 

Ita ce kaɗai mace tilo da ke aiki a Majalisar Shawarar Gwamnan Jihar Legas (GAC). 

Ita ce Babbar Daraktar Ayyuka ta Asusun Tallafawa Inshorar wato, "Operations of the Nigeria Social Insurance Trust Fund" (NSITF) kuma a baya ta shugabanci ma’aikatar habakawa, horarwa da samar da ayyukan yi (Ministry of Establishment, Training and Job Creation).

Rayuwa ta sirri 
Tana auren Adeyemi Nelson, darekta mai ritaya na ma’aikatar cikin gida ta tarayya. Sun yi aure a shekara ta 1987 kuma sun haifi 'ya'ya uku tare.  An san ta da ƙarancin gashi da take yankewa da kayan kwalliyar gashin ta na musamman.

Manazarta 

Rayayyun mutane
Ƴan siyasan Najeriya
Haihuwan 1956
Matan Najeriya a siyasa